यो संसदीय पद्दतिको स्वाभाविक प्रक्रियालाई स्वीकार्दै संविधान संशोधन जस्तो बिषयमा खेलाची गर्नु हुन्न भनेर त्यसबाट हुने घाटालाई मध्यनजर गर्दै संविधान संशोधन रोक्न अबरुद्ध गरिएको तर्क पनि गरिएला। तर, संविधानमा के व्यवस्था छ भने दुई तिहाईले संविधान संशोधन गर्न सक्छ। दुई तिहाई मत भनेको चानचुने मत हैन। दुई तिहाई राष्ट्रघाती हुने र बचेकाहरुमात्रै राष्ट्रबादी हुने तर्क गर्नु मनोगत र अधिनायकवादी चरित्र मात्र हुन जान्छ। राष्ट्रियता जस्तो महत्वपूर्ण, संवेदनशील र सबैलाई एकताबद्ध बनाउनसक्ने हतियारलाई घरेलु प्रतिस्पर्धाको विषय बनाउने र अरुलाई अराष्ट्रवादी किटानी गर्ने चरित्रले हिटलर जन्माउने बाहेक केही परिणाम दिने छैन।
